ރާއްޖޭގެ ބަނދަރުތަކުގައި ހުންނަ ފުރާދުއްވާ އެއްޗެހީގައި ބޭރަށް ފެންނާނެހެން އަލި ބެހެއްޓުމުގެ ޤާނޫނު
(65/78)

[[ބަނދަރުތަކުގައި ހުންނަ ފުރާދުއްވާ އެއްޗެހީގައި ބޭރަށް ފެންނާނެހެން އަލި ބެހެއްޓުމުގެ ޤާނޫނު]*]
ރާއްޖޭގެ ބަނދަރުތަކުގައި ހުންނަ ފުރާދުއްވާ އެއްޗެހީގައި ހަވީރު 6ން ހެނދުނު 6ށް މިމާއްދާގެ ހ، އާއި ށ، އާއި ނ. ގައިވާ ގޮތުގެ މަތީން ބޭރަށް ފެންނާނެހެން އަލިބަހައްޓަން ވާނެއެވެ.
ދިގުމިން 50 މީޓަރު ހަމަވާ ނުވަތަ އެއަށްވުރެ ދިގު ފުރާދުއްވާ އެއްޗެއްނަމަ އެ އެއްޗެއްގެ ކޮޅުފަސްކޮޅާއި ދިރުނބާކޮޅުގައި ދެމޭލު ދުރަށް ފެންނާނެހެން ހުންނަ ވަށައިގެން ފެންނަ ހުދު އައްޔެއް.
ދިގުމިން 50 މީޓަރު ހަމަނުވާ ފުރާދުއްވާ އެއްޗެއްނަމަ އެއްމޭލު ދުރަށް ފެންނާނޭހެން ހުންނަ ވަށައިގެން ފެންނަ ހުދު އައްޔެއް.
މުދަލުގެ ގޮތުގައި ތެޔޮހުރި އެއްޗެއްނަމަ މިމާއްދާގެ ހ. އާއި، ށ، ގައިވާ އަލީގެ އިތުރަށް އެއެއްޗެއްގެ ކުނބުގައި ހުންނަ ވަށައިގެން ފެންނަ ރަތް އައްޔެއް.
މިޤާނޫނާ ޚިލާފްވާ އެއްޗެއްގެ ކެޕްޓަން ނުވަތަ މާލިމީ އަދި ކެޕްޓަނަކު ނުވަތަ މާލިމީއަކު ނުހުންނަ އެއްޗެއްގައިނަމަ އެ އެއްޗެއް ބެލެހެއްޓުމާ ހަވާލުވެފައިވާ ފަރާތެއް -/100 ރުފިޔާއަށްވުރެ ގިނަނޫން އަދަދަކުން ޖޫރިމަނާ ކުރެވޭނެ އެވެ.
ނޯޓް: މިޤާނޫނުގައި ބަނދަރުގެ މާނަޔަކީ، ރަށްރަށުގެ ފަޅުތެރެއާއި، ހާހަލާއި، ފަރުފަރުގެ އެތެރެއާއި ރާއްޖޭގެ އޮޑިދޯނި ފަހަރު އަޅާއުޅޭ ފަރުފަރުގެ ބޭރާއި ރަށްރަށުގެ ބޭރުފަދަ ތަންތަން ފިޔަވައި ފުރާދުއްވާ އެއްޗެއް ނަގިލިލައިފި ކޮންމެ ތަނެކެވެ.
ނަގިލީގެ މާނަޔަކީ، ފުރާދުއްވާ ތަކެތި ހިފެހެއްޓިފައި އޮތުމަށްޓަކައި ފަޅު ނުވަތަ ކަނޑުގެ އަޑީގައި ޖައްސަން ބޭނުންކުރާ ކޮންމެ އެއްޗެކެވެ.